- mah
                                         udskrift
                                              af
                         sø- & handelsrettens dombog
                                        ____________
                                       kendelse
afsagt den 6. marts 2017
h-69-15
                                   saxo bank a/s
                                   (advokat peter clemmen christensen)
                                   mod
                                   vladislav holba
                                   (advokat jakob blicher ravnsbo)
sagens baggrund og parternes påstande
dette er en delafgørelse vedrørende et spørgsmål om værneting, som har været udskilt til
særskilt mundtlig forhandling efter retsplejelovens § 253, stk. 1.
hovedsagen vedrører saxo banks påstand om, at vladislav holba skal betale 972.623,89 kr.
med renter som tab på gearet valutahandel på saxo banks handelsplatform i forbindelse
                                                -2-
med, at den schweiziske nationalbank den 15. januar 2015 opgav at sikre schweizerfrancens
kurs over for euroen.
vladislav holba har i forbindelse med oprettelse af et kundeforhold hos saxo bank accepte-
ret bankens almindelige forretningsbetingelser, herunder en værnetingsaftale hvorefter sø-
og handelsretten som udgangspunkt har enekompetence til at træffe afgørelse i tvister mel-
lem parterne vedrørende blandt andet alle handler foretaget af vladislav holba hos saxo
bank.
delforhandlingens tvist er, om vladislav holba er bundet af denne værnetingsaftale, hvilket
ikke er tilfældet, hvis han i aftaleforholdet med saxo bank skal anses som forbruger i doms-
forordningens forstand (eu forordning nr. 1215/2012 om retternes kompetence og om aner-
kendelse og fuldbyrdelse af retsafgørelser på det civil- og handelsretlige område).
saxo bank a/s har nedlagt påstand om, at sagen fremmes i realiteten.
vladislav holba har påstået afvisning.
oplysningerne i sagen
sagen har været delforhandlet i forbindelse med delforhandling af samme problemstilling i
sagerne h-60-15 og h-61-15.
hovedsagens tvist
hovedsagen vedrører som anført vladislav holbas handel på saxo banks handelsplatform,
som bl.a. giver mulighed for at foretage såkaldt gearede handler eller marginhandler i en
række forskellige valutakryds. ved en marginhandel kan kunden indtage en markedsekspo-
nering, der overstiger kundens kontoindestående, hvilket vil sige, at kunden kan investere
for mere (og dermed bl.a. tabe mere) end sit indskud.
                                                     -3-
hovedsagens tvist vedrører som anført vladislav holbas marginhandel i valutakrydset
eur/chf, som faldt drastisk i værdi, da schweizerfrancens faste kurs over for euroen blev
opgivet den 15. januar 2015.
saxo banks almindelige forretningsbetingelser mv.
såvel saxo banks almindelige forretningsbetingelser som saxo banks ordreudførelsespolitik
udgør en del af aftalegrundlaget mellem parterne. parterne er enige om at anvende den dan-
ske udgave af de almindelige forretningsbetingelser og den engelske udgave af ordreudfø-
relsespolitikken (saxo bank’s best execution policy).
følgende fremgår af saxo banks almindelige forretningsbetingelser:
      1. definitioner – fortolkning af vilkår
      …
      xxiv marginhandel” betyder en kontrakt, der er indgået og opretholdt på basis af en
      marginindbetaling i modsætning til en kontrakt baseret på en købspris;
      …
      xxvi ”market maker” betyder en professionel deltager i de finansielle markeder, der lø-
      bende stiller købs- og salgspriser for et finansielt instrument med det formål at ville hen-
      holdsvis købe eller sælge, såfremt der måtte være interesserede kunder. som market
      maker er saxo bank i forbindelse med en transaktion kundens umiddelbare modpart;
      …
      xxx ”otc” betyder enhver kontrakt angående en vare, værdipapir, valuta eller finan-
      sielt instrument eller ejendom, herunder enhver option, future eller cvf, der ikke er
      handlet på en reguleret fonds- eller varebørs, men ”over the counter” af saxo bank, hvad
      enten det er som market maker som beskrevet i pkt. 15 eller på anden måde;
      …
      xxxii ”privat brug” betyder al brug af handelsplatformen af kunder, der er fysiske per-
      soner;
      …
      10. marginhandler
      10.1 på datoen for åbningen af en marginhandel mellem saxo bank og kunden er saxo
      bank berettiget til at stille krav til kunden om, at kunden har indsat en margin på konto-
      en, som mindst svarer til saxo banks initiale marginkrav.
      …
      28. regulativ myndighed og garantifonden for indskydere og inve-
      storer
      28.1 saxo bank er reguleret af finanstilsynet, og handelsplatformen er under tilsyn af
      forbrugerombudsmanden i danmark.
      …
      29. tvister og klager
                                                     -4-
      29.3 såfremt kunden ikke måtte være tilfreds med svaret på en klage, kan kunden kla-
      ge til pengeinstitutankenævnet, amaliegade 8 b., postboks 9029, 1022 københavn k,
      danmark.
      …
      30. lovvalg og værneting
      30.1 kundeforholdet og betingelserne er underlagt og skal fortolkes i overensstemmel-
      se med dansk ret som eneste gældende retsgrundlag.
      30.2 kunden og saxo bank har aftalt, at sø- og handelsretten i københavn skal have
      enekompetence og være eneste værneting i tvister vedrørende kundeforholdet og betin-
      gelserne samt alle handler mellem kunden og saxo bank. saxo bank forbeholder sig
      imidlertid ret til at rejse sag ved enhver domstol og jurisdiktion, som saxo bank måtte
      finde egnet, herunder men ikke begrænset til jurisdiktioner, hvor kunden er statsborger
      eller bosiddende, samt jurisdiktioner, hvor kunden ejer aktiver.”
følgende fremgår af saxo bank’s best execution policy:
      ”5. execution of client orders
      …
      5.3    for otc products (cfds, (rolling) fx spot, fx forwards and fx options), saxo
      bank will trade (as principal) against its own proprietary desk and may in turn route its
      own orders to other market maker firms. for otc traded cfds on single stocks and
      commodities execution is benchmarked to the pricing and liquidity on the primary regu-
      lated market or exchange of the relevant stock or commodity.”
saxo banks handelsplatform giver kunderne mulighed for handel med en lang række for-
skellige produkter. det fremgår af udskrift af 15. december 2016, at banken på dette tids-
punkt tilbød følgende handelsmuligheder:
      ”valuta                     122 valutapar, der handles som spot eller forward outrights
      valutaoptioner              put og call optioner i 40 par – inklusive guld og sølv – plus 6 fx
                                  touch-optionspar
      cfd’er                      9.000 cfd’er inklusive 8.840 cfd’er på enkeltaktier, 28 indeks-
                                  baserede cfd’er og råvarer
      aktieoptioner               200+ aktieoptioner i markeder i hele usa, europa og asien og
                                  stillehavsområdet
      etf’er og etc’er            3.100 etf’er og etc’er på 36 børser over hele verden
      futures                     200+ futures på 22 globale børser i et stort udvalg af aktivklas-
                                  ser
      kontraktoptioner            75 kontraktoptioner i mange aktivklasser, inklusive metaller,
                                  energi og renter
      obligationer                7.000 obligationer fra 26 lande i 21 forskellige valutaer”
                                                    -5-
saxo bank markedsfører sig blandt andet ved at omtale bankens handelsplatform som en
brugervenlig handelsplatform, der gør det muligt for private investorer at få adgang til de
samme værktøjer og markeder som de professionelle. følgende fremgår eksempelvis af uda-
teret annonce i jyllands-posten:
       ”udviklingen går stærkt. den giver os muligheden for selv at have fuld kontrol og i
       mange tilfælde spare dyre mellemled væk. vi kan – sagt med andre ord – få meget mere
       ud af vores økonomi på en meget lettere måde.
       saxo bank bygger på en vision om at forandre, hvordan vi investerer. vi har gjort det me-
       re tilgængeligt og gennemskueligt ved at udfordre industriens konventioner.
       vi var nogle af de første til at udvikle en online investeringsplatform, der giver helt al-
       mindelige mennesker mulighed for at handle aktier, obligationer, valuta og råvarer på
       samme måde som de professionelle ikke kun i danmark, men også på børser i hele ver-
       den.”
vladislav holbas kundeforhold hos saxo bank
vladislav holba oprettede sig via internettet som kunde hos saxo bank den 25. juli 2011. han
angav ved oprettelsen, at han forventede at indbetale op til 10.000 euro af egne midler på
kontoen, samt at han forventede at foretage 0-5 handler pr. måned. sagsøgte har i sit sam-
menfattende processkrift oplyst at have indskudt oprindeligt 10.000 usd (i forklaringen ne-
denfor angivet til 8.500 euro) og senere at have foretaget yderligere indskud på ca. 13.000 eu-
ro.
i perioden fra oprettelsen i juli 2011 til januar 2015 foretog vladislav holba i alt 1.766 handler
på saxo banks platform, hvoraf 1.338 var handler på valutamarkedet, hvoraf de 926 blev fo-
retaget i 2011. vladislav holba havde på sin konto hos saxo bank den 14. januar 2015 en
samlet egenkapital på 26.474 usd (ca. 186.000 kr.) og en eksponering (tabsrisiko) på 517.878
usd (ca. 3.648.000 kr.), svarende til en gearing på ca. 19,56.
forklaringer
                                               -6-
der er under sagen afgivet forklaring af andreas janholt og vladislav holba. vladislav hol-
bas forklaring er afgivet ved anvendelse af telekommunikation med billede.
andreas janholt har forklaret blandt andet, at han i 2010 blev ansat i saxo banks juridiske af-
deling og siden marts 2016 har været chef for afdelingen. han har en deponeret advokatbe-
stalling.
saxo bank er i henhold til investorbeskyttelseslovgivningen forpligtet til at kategorisere
kunderne. kunderne bliver derfor kategoriseret som enten detailkunder, professionelle kun-
der eller godkendte modparter og skal ved oprettelsen vælge kategori på kundeformularen.
hvis man som privatperson ønsker at blive klassificeret som professionel, skal man under-
skrive en tro og love erklæring om, at man opfylder kravene til en professionel bl.a. med
hensyn til erfaring inden for området. saxo bank omklassificerer ikke detailkunder til pro-
fessionelle uden anmodning fra kunden. godkendte modparter er licenserede institutioner
som eksempelvis banker, og det er ikke muligt for en privat kunde at blive klassificeret som
godkendt modpart.
en detailkunde skal gennemgå en egnethedstest for at få mulighed for at handle på saxo
banks platform. hvis det ud fra testen bliver konkluderet, at kunden ikke er egnet, bliver
kunden ikke af den grund afskåret fra at handle på platformen, men vil blive mødt med risi-
koadvarsler ved hvert log-in og handel. han har selv prøvet saxo banks handelsplatform i
demoversionen, og han mener ikke, at selve handlen med valuta på platformen er specielt
kompliceret.
handel med valutaspot er et af saxo banks hovedprodukter. valutaspot handles på margin,
ligesom en række af saxo banks andre produkter. handel med marginprodukter er pr. defi-
nition komplekse og indebærer en betydelig risiko. hvis marginprocenten på et produkt ek-
sempelvis er på 2, vil kunden skulle have 2.000 kr. på kontoen for at handle en position til
100.000 kr. saxo bank fastsætter selv margin på de enkelte produkter afhængig af bankens ri-
sikovurdering og har i forhold til andre markedsudbydere relativt høje marginkrav. kunden
                                                -7-
bestemmer selv risikoen op til marginkravet og kan således frit vælge at lave en investering
med en mindre gearing.
saxo bank har ikke lavet en analyse af, hvor mange af bankens kunder der kan anses for for-
brugere efter købeloven. størstedelen af kunderne er hos saxo bank for at tjene penge, og
banken forholder sig i klassificeringen alene til, om der er tale om detailkunder eller profes-
sionelle i henhold til investorbeskyttelsesreglerne.
kunden udfylder ved oprettelsen, hvor mange handler kunden forventer at lave om måne-
den. det er kundens eget valg, hvor mange handler der efterfølgende rent faktisk foretages
på saxo banks platform, og det har ikke nogen konsekvens, hvis kunden væsentligt oversti-
ger antallet af handler angivet ved oprettelsen. det er ikke usædvanligt, at det faktiske antal
handler ikke stemmer overens med det angivne på oprettelsestidspunktet. det antal handler,
vladislav holba har gennemført, er relativt højt i forhold til den almindelige detailkunde.
han har dog ikke nogen opgørelse over, hvor mange handler den gennemsnitlige kunde fo-
retager.
vladislav holba har forklaret blandt andet, at han er uddannet maskiningeniør og arbejder
som leder af en kiosk.
han så i 2011 en bannerreklame for saxo bank, mens han var inde på en hjemmeside. han
klikkede på banneret og blev ført over til saxo banks hjemmeside, hvorefter han blev interes-
seret i bankens produkt. han ringede til saxo bank for at få yderligere oplysninger, men da
han ikke kunne så godt engelsk, blev samtalen afsluttet. han blev efterfølgende ringet op af
en saxo bank-medarbejder fra prag, der kunne tale tjekkisk. han deltog sammen med en af
sine bekendte efterfølgende i et møde med saxo bank-medarbejderen. han fik under mødet
forevist saxo banks platform på en computer og fik forklaret, hvordan platformen virkede.
dette tog ca. 5-10 minutter, og saxo bank-medarbejderen henviste herefter til bankens
hjemmeside for yderligere informationer.
                                                  -8-
han oprettede efterfølgende en demo-konto hos saxo bank for at afprøve platformen. han
brugte alle 20 dage, som demo-versionen varede, men kunne ikke helt finde ud af det endnu.
han fik derfor forlænget demo-perioden med yderligere 20 dage. efter udløbet heraf fik han
at vide, at han nu skulle åbne en rigtig konto, hvis han ønskede at fortsætte på platformen.
han indsatte minimumsindskuddet på 8.500 euro og begyndte umiddelbart herefter at hand-
le med valuta. han har efterfølgende både trukket penge ud og sat flere penge ind på konto-
en. formålet med kontoen var pensionsopsparing.
han handlede til at begynde med flere gange om dagen. senere foretog han ikke handler
hver dag, men han var dagligt logget ind på platformen. størrelsen af hans sædvanlige hand-
ler var på 100.000 usd inklusive gearing, da der så ikke skulle betales transaktionsafgift.
han var klar over, at banken fastsatte marginkravene i de enkelte valutakryds og dermed
bestemte, hvor meget han kunne investere, men han var ikke bekendt med, at han kunne ta-
be mere end det beløb, som han havde stående på sin konto. han blev først klar over dette
efter eur/chf-hændelsen, hvor han fik besked om, at han skulle indsætte flere penge på
kontoen.
parternes synspunkter
for saxo bank a/s er der i det væsentlige procederet i overensstemmelse med påstandsdo-
kument af 2. januar 2017, hvoraf blandt andet fremgår:
”sagsøgtes aftale med saxo bank er ikke indgået med henblik på at dække sagsøgtes private,
personlige forbrug, i relation til sagsøgtes private familiemæssige eller husholdningsmæssige
behov. den i sagen omhandlede kontrakt er således i sin natur ikke en kontrakt som indgås af
forbrugere for at tilfredsstille forbrugerens private personlige forb rug.
uanset om det af retten lægges til grund, at sagsøgte ikke havde erhvervserfaring eller udda n-
nelsesmæssig baggrund af relevans i forhold til at handle med valuta, fører dette ikke til, at
sagsøgte ved at indgå en aftale med saxo bank skal anses som omfattet af forbrugerbegrebet,
således som det er fastslået i den refererede retspraksis fra eu-domstolen. sagsøgte er ikke for-
hindret i at søge at opnå en fortjeneste ved andre aktiviteter, end sin hovedbeskæftigelse, hvad
end den måtte være.
                                                 -9-
sagsøgte foretog kompleks og risikofyldt valutaspekulation med henblik på at opnå en fortjen e-
ste. derfor blev kontrakten og spekulationen i valutakrydset eurchf ikke indgået med et fo r-
brugerretligt sigte.
formålet med den særlige forbrugerbeskyttelse betyder, at en p erson, som sagsøgte, der indgår
aftaler vedrørende komplicerede investeringsprodukter, herunder særligt spekulation i valuta
via saxo banks handelsplatform, ikke kan betragtes som en forbruger, og opnå den hermed fo r-
bundne særlige forbrugerbeskyttelse.
det faktum, at sagsøgte er en privatperson betyder ikke, at sagsøgte automatisk skal behandles
som en forbruger.
sagsøgte anvendte betydelige beløb til at spekulere i valuta med henblik på at opnå en fortjen e-
ste, herunder gearede sagsøgte sin investering ca. 19 gange for at øge indtjeningsmulighederne
ved valutahandlen, velvidende, at dette også øgede sagsøgtes eksponering tilsvarende, og u d-
over sagsøgtes indestående hos saxo bank.
sagsøgtes handel via saxo banks handelsplatform har i) været kontinuerlig over en 1,5 årig pe-
riode, ii) har haft et omfang på 1.766 handler, og iii) haft en hyppighed og en risikoprofil, som
ligger udover, hvad der må anses som tilhørende ”en persons private, personlige forbrug.”
når der henses til sagsøgtes handel med komplekse valutaprodukter med henblik på opnåelse
af fortjeneste alene ved indskud af begrænsede midler og dermed en betydelig gearing og de r-
ved risiko ved investeringen, har sagsøgte ikke behov for beskyttelse efter forbrugerbeskytte l-
sesreglerne i domsforordningen.sagsøgte var fuldt ud bekendt med risikoen, som sagsøgte var
eksponeret overfor, men valgte alligevel at indgå kontrakten med saxo bank for at kunne inv e-
stere i komplekse investeringsprodukter.
sagsøger havde ikke rimelig grund til at anse kontrakten for ind gået med andet end et er-
hvervsmæssigt formål, når sagsøgte ved sin adfærd gav den legitime opfattelse hos sagsøger,
ved at indgå en aftale om kompleks valutaspekulation, at sagsøgte handlede med et erhverv s-
mæssigt formål.
dette understøttes også af, at sagsøgte selv fandt sagsøgers handelsplatform og kontaktede sa g-
søger for at få mulighed for at handle med investeringsprodukter, herunder valuta i form af fx
options m.v.. sagsøgte blev ikke af sagsøger via en markedsføringskampagne eller lignende o p-
fordret til at indgå en kontrakt om handel med et komplekst, højrisikoprodukt i form af valut a-
spekulation.
sagsøgte gav ingen information til sagsøger som gav anledning til, at sagsøger kunne opfatte
sagsøgte som forbruger.
den særlige forbrugerbeskyttelse i domsforordningens kompetenceregler er således ikke be-
grundet i sagsøgtes tilfælde og sagsøgte er derfor ikke at betragte som forbruger.
kontrakten er ikke indgået med et formål udenfor og uafhængigt af enhver erhvervsmæssig
virksomhed, eller ethvert erhvervsmæssigt formål. den særlige forbrugerbeskyttelse i domsfor-
ordningens kompetenceregler er således ikke begrundet i sagsøgtes tilfælde og sagsøgte er de r-
for ikke at betragte som forbruger. som konsekvens heraf er aftalen om værneting, som er in d-
gået mellem parterne, gyldig og bindende.
                                                  - 10 -
det fremgår eksplicit af rom-i forordningens (593/2008/ef) definition af forbrugerbegrebet, at
aftaler om rettigheder og forpligtelser, der udgør et finansielt instrument m.v., ikke anses for at
være forbrugeraftaler, jf. forordningens artikel 6 (4)(d). det følger af direktiv 2004/39/ef, bilag
1, afsnit c, punkt 4, at finansielle instrumenter blandt andet er handel med værdipapirer via o p-
tioner, futures og swaps m.v.
en aftale med saxo bank om køb af finansielle instrumenter via saxo banks handelsplatform
indeholder en regulering af vilkår, risiko mv. ved de finansielle instrumenter. det må således
lægges til grund, at handel med finansielle instrumenter via saxo banks handelsplatform er
undtaget fra rom-i forordningens forbrugerbegreb, hvilket skal indgå i fortolkningen af
spørgsmålet om værneting i nærværende sag, herunder forståelsen af det eu -retlige forbruger-
begreb.
det er domsforordningens forbrugerbeskyttelse, der er relevant i nærværende sag, og dermed
også det eu-retlige forbrugerbegreb indeholdt i domsforordningen, der er implementeret i
dansk ret, der finder anvendelse i nærværende sag.
parterne har således gyldigt aftalt, at værneting ved eventuelle tvister er danmark, og at eve n-
tuelle retssager skal anlægges og føres ved sø- og handelsretten i københavn.”
for vladislav holba er der i det væsentlige procederet i overensstemmelse med påstandsdo-
kument af 2. januar 2017, hvoraf blandt andet fremgår:
”denne sag handler om en kundeaftale indgået mellem vladislav holba og saxo bank, og hoved-
spørgsmålet er, om vladislav holba i forholdet til saxo bank er at betragte som forbruger.
saxo bank forsøger at tegne det billede, at kundeaftalen har handlet om valutatransaktioner; dette er
ikke tilfældet. der er indgået en kundeaftale, og via denne kundeaftale har kunden, i dette tilfælde
vladislav holba, haft adgang til at benytte saxo banks tjenesteydelser med handel med værdipapirer,
herunder valuta.
vladislav holbas uddannelsesmæssige baggrund er som maskiningeniør. vladislav holba arbejdede –
og arbejder stadig – som leder af et trykkeri. vladislav holba har hverken relevant erhvervserfaring
eller uddannelsesmæssig baggrund i forhold til handel med valuta. vladislav holba havde herudover
ingen forudgående viden om handel med valuta.
vladislav holbas indskud på kontoen i saxo bank kom fra almindelig opsparing med ønsket om af-
kast. vladislav holba har indbetalt usd 10.000 ved kontooprettelsen i juli 2011, og på senere tids-
punkter er der indbetalt yderligere ca. 13.000 eur hos saxo bank.
kundeforholdet blev indgået efter vladislav holba i maj 2011 klikkede på en internetreklame fra saxo
bank. det var en såkaldt bannerreklame, og ved at klikke på denne blev man ledt til saxo banks
hjemmeside.
på saxo banks hjemmeside blev vladislav holba mødt med et pop-up vindue med tilbud om at åbne
en demokonto.
senere i maj måned 2011 efter henvendelse fra saxo bank mødtes vladislav holba sammen med en
bekendt med en repræsentant fra saxo bank, hr. spousta. mødet foregik på hotel carlton i bratislava i
                                                      - 11 -
slovakiet, hvor hr. spousta præsenterede saxo banks tjenesteydelser mv. regningen for forplejning
blev betalt af hr. spousta.
i de følgende måneder var der ofte kontakt mellem vladislav holba og saxo bank, bl.a. invitation fra
saxo bank til at deltage i webinar, fremsendelse af e-mail med links til åbning af en ”rigtig” handels-
konto
saxo bank er registreret i danmark og er reguleret af finanstilsynet. saxo bank udbyder bl.a. deres
tjenesteydelser i slovakiet i henhold til § 39 i lov om finansiel virksomhed. saxo banks kerneforretning
er online handel af finansielle instrumenter for private og institutionelle kunder.
saxo banks aktiviteter målrettes og markedsfører bl.a. til privatpersoner på de lokale markeder.
værnetingsaftalen
det følger af retsplejelovens § 247, stk. 1, at i sager, der er omfattet af en international overenskomst er
det disse værnetingsregler, som skal anvendes.
i henhold til domsforordningen er en værnetingsaftale indgået med en forbruger inden tvistens op-
ståen ikke bindende for forbrugeren.
forbrugeraftaler
forbrugeraftaler er sædvanligvis defineret som en aftale en erhvervsdrivende indgår som led i sit er-
hverv, når den anden part hovedsagelig handler uden for sit erhverv, jf. lov om forbrugeraftaler, afta-
leloven, købeloven mv.
vladislav holba er i relation til den indgåede værnetingsklausul at betragte som forbruger, og er såle-
des ikke bundet heraf.
vladislav holba har ikke indgået kundeaftalen med saxo bank med henblik på erhvervsmæssig brug,
og ej heller givet saxo bank rimelig grund til at antage dette.
vladislav holbas indskud på kontoen i saxo bank kom fra almindelig opsparing.
vladislav holbas brug af saxo banks ydelser har i den grad været privat, idet han ønskede et afkast af
sine opsparede midler.
det bestrides, at vladislav holba i forhold til det af saxo bank tilbudte produkt har foretaget mange
handler, men det bemærkes, at handlerne er foretaget over en 3,5 årig periode, og ikke 1,5 år som an-
ført af saxo bank.
antallet af handler har desuden ikke betydning i relation til vurdering af, om vladislav holba er at
anse som forbruger.
forbrugeren defineres gennem transaktionens formål, og vladislav holbas formål har været at opnå
bedst mulig forrentning af opsparede midler. ydelsen som saxo bank har leveret har været til ikke-
erhvervsmæssig anvendelse for vladislav holba.
                                                    - 12 -
det relevante tidspunkt for vurderingen af vladislav holbas formål med oprettelsen af kundeaftalen i
saxo bank er i 2011, hvor kundeforholdet blev indledt.
vladislav holba har ikke på tidspunktet for indledningen af kundeforholdet, eller på noget senere
tidspunkt, haft noget ønske om at drive erhvervsmæssig virksomhed i forbindelse med handel med
valuta.
saxo bank har bevisbyrden for, at den indgåede kundeaftale mellem vladislav holba og saxo bank
ikke er forbrugeraftale.
saxo bank har ikke løftet denne bevisbyrde, idet det igen bemærkes, at det relevante tidspunkt for
denne vurdering er ved tidspunktet for oprettelsen af kundeforholdet, og ikke på noget senere tids-
punkt.
det eu-retlige forbrugerbegreb kan have forskellig betydning i de forskellig medlemsstater eftersom
det er et minimumsdirektiv. denne sag skal bedømmes efter dansk ret og den forståelse af forbruger-
begrebet, som følges af den danske domstole.
saxo bank har henvist til en række afgørelser fra eu-domstolen. ingen af de fremlagte afgørelser fra
eu-domstolen underbygger saxo banks synspunkt i denne sag, og de faktiske omstændigheder er i
høj grad usammenlignelige på nærværende sag.
derimod er der ingen holdepunkter i dansk ret om, at såfremt en forbruger ønsker afkast af sin for-
mue, så bliver man automatisk erhvervsdrivende.
saxo bank har så fremført det synspunkt, at handel med gearing (marginhandel) hos saxo bank er så
særligt, at det i sig selv gør en kundeaftale med saxo bank til en kommerciel aftale. dette synspunkt er
helt ubegrundet, og det bemærkes, at handel med valuta hos saxo bank foregår som marginhandel
samt at man afhængig af, hvilket valutakryds man handler i, som kunde skal opfylde marginkrav
fastsat af saxo bank.
igen bemærkes det, at vurderingen af, om vladislav holba er forbruger skal ske fra det oprindelige af-
taletidspunkt, hvorfor saxo banks betragtninger i omkring hyppighed, risikoprofil mv. ikke har rele-
vans for vurderingen af, om vladislav holba ved aftaleindgåelsen var forbruger eller ej.
vladislav holba har ved oprettelsen af sin kundeaftale givet saxo bank alle de oplysninger, som saxo
bank via egen kundeformular har ønsket. vladislav holba har ikke givet saxo bank anledning til at
betragte kundeformularen, som ønske om at drive erhvervsmæssig virksomhed.
vladislav holba må endvidere bestride saxo banks bemærkninger omkring, hvem der har opsøgt
hvem. det væsentlige er i øvrigt, at saxo bank har rettet sin virksomhed og markedsføring mod al-
mindelige kunder, herunder i slovakiet, hvor vladislav holba er hjemmehørende.
saxo banks forretningsmodel er at tilbyde privat personer at handle forskellige finansielle instrumen-
ter. saxo banks vision er at forandre måden man investerer på ved at give helt almindelige mennesker
mulighed for at handle en lang række finansielle instrumenter. ligeledes er de almindelige forret-
ningsbetingelser i høj grad møntet mod forbrugere, idet de almindelige forretningsbetingelser bl.a.
angiver, at handelsplatformen er under tilsyn af forbrugerombudsmanden i danmark (pkt. 28), at
kunder kan klage til pengeinstitutankenævnet (pkt. 29) mv.
                                                   - 13 -
saxo banks synspunkter om, at valutahandel i sig selv medfører et erhvervsmæssigt formål bestrides
tillige.
saxo bank har gjort et komplekst produkt tilgængeligt for handel for sine kunder. en forbruger er ikke
afskåret fra, eller bliver dermed erhvervsdrivende, ved at handle et komplekst produkt eller ved at
ønske fortjeneste. tværtimod er forbrugeren/detailkunden tillagt en højere grad af beskyttelse, jf. lov
om finansiel virksomhed, investorbeskyttelsesbekendtgørelsen, bekendtgørelse om risikomærkning af
investeringsprodukter mv.
at investorbeskyttelsesbekendtgørelsen mv. også finder anvendelse fremgår eksempelvis af sagens bi-
lag 11, ligesom vladislav holba i saxo banks systemer var klassificeret som detailkunde.
ligeledes er der ikke hjemmel i hverken værdipapirhandelsloven eller lov om finansiel virksomhed til
at anse valutahandel, som et særegent produkt. værdipapirbegrebet dækker mange forskellige pro-
dukter, hvor værdipapirhandleren så har en pligt til at risikomærke produkterne.
saxo bank har tillige indtaget det standpunkt, at rom-i forordningens undtagelser til lovvalgsbe-
stemmelser inden for forbrugerkontrakter er gældende, da vi har at gøre med rettigheder og forplig-
telser, der udgør et finansielt instrument.
det skal erindres om, at det vi har med at gøre i sagen, er en aftale mellem vladislav holba og saxo
bank omkring førstnævntes oprettelse som kunde i banken, dvs. en ganske almindelig kundeaftale,
hvor kunden mod betaling kan benytte bankens finansielle tjenesteydelser.
kundeaftalen mellem saxo bank og vladislav holba er grundlaget for nærværende sag.
ligeledes bestrides saxo banks synspunkter omkring drift af en multilateral handelsfacilitet.
handel mellem vladislav holba og saxo bank er med saxo bank som principal/modpart og dermed
vladislav holbas aftalepart.
saxo banks bemærkninger omkring rom-i forordningen og dennes mulige indflydelse på fortolknin-
gen af forbrugerbegrebet må i det fulde afvises at have relevans for nærværende sags problematik.
i øvrigt bemærkes, at sagerne skal bedømmes efter dansk ret, herunder den forståelse af forbrugerbe-
grebet som følges af de danske domstole. saxo banks fremlæggelse af 62 siders oversættelse af domme
fra en polsk domstol er uden relevans for nærværende sag.
for vladislav holba, som hverken taler dansk eller engelsk, vil det endvidere være uforholdsmæssigt
byrdefuldt, økonomisk og menneskeligt, at skulle føre sin sag mod saxo bank ved de danske domsto-
le, hvorfor sagen skal afvises.”
sø- og handelsrettens begrundelse og resultat
vladislav holba indgik i juli 2011 en aftale med saxo bank, hvorefter han fik adgang til at
benytte bankens online handelsplatform til at spekulere i bl.a. valuta med banken som direk-
te modpart.
                                                  - 14 -
i forbindelse med aftaleindgåelsen accepterede holba bankens almindelige forretningsbetin-
gelser, herunder en værnetingsaftale hvorefter sø- og handelsretten som udgangspunkt har
enekompetence til at træffe afgørelse i parternes tvist.
spørgsmålet i denne delafgørelse er, om holba er bundet af værnetingsaftalen, hvilket han
ikke er, hvis han er forbruger i domsforordningens forstand, dvs. hvis han har indgået afta-
len med henblik på brug, der må anses for at ligge uden for hans erhvervsmæssige virksom-
hed, jf. artikel 17, stk. 1, og artikel 19 i domsforordningen (forordning nr. 1215/2012 af 12. de-
cember 2012 om retternes kompetence og om anerkendelse og fuldbyrdelse af retsafgørelser
på det civil- og handelsretlige område).
ved afgørelsen af, om holba er forbruger eller ej, skal det for det første bemærkes, at begre-
bet ”forbruger” i domsforordningen – af hensyn til at sikre en ensartet anvendelse af regler-
ne i hele eu – skal betragtes som et selvstændigt begreb, som først og fremmest skal fortol-
kes ud fra forordningens opbygning og formål, jf. herved om det tilsvarende begreb i den
tidligere domskonvention ef-domstolens dom af 3. juli 1997 i sagen c-269/95, benincasa
mod dentalkit. af denne afgørelse fremgår endvidere, at bestemmelsen om forbrugere kun
skal gælde for private endelige forbrugere, som ikke driver forretnings- eller erhvervsmæs-
sig virksomhed.
afgørelsen om, hvorvidt en person skal anses for forbruger – hvilket begreb skal fortolkes
snævert – beror på den pågældendes status i relation til en bestemt kontrakt, sammenholdt
med dennes karakter og formål, og ikke på personens subjektive forhold. alene kontrakter,
der er indgået med henblik på at dække en persons private, personlige forbrug er omfattet af
de bestemmelser, der skal sikre forbrugeren beskyttelse som den forudsætningsvis økono-
misk svagere part. den særlige beskyttelse, som er sigtet med disse bestemmelser, savner
begrundelse i forbindelse med kontrakter, der har erhvervsmæssigt formål, uanset om dette
måtte være tænkt for fremtiden. den særlige beskyttelsesordning for forbrugere omfatter så-
ledes alene kontrakter, der er indgået uden for rammerne og uafhængigt af enhver aktuel el-
                                                - 15 -
ler fremtidig erhvervsmæssig virksomhed eller hensigt, jf. herved i det hele ef-domstolens
dom i ovennævnte sag, benincasa mod dentalkit, præmis 15-18.
holba har som privat person indsat i alt omkring 21.500 euro på sin konto hos saxo bank, og
den 14. januar 2015 (dagen før kursen på den schweiziske franc steg voldsomt) havde han et
samlet indestående på ca. 26.000 usd. holbas investering var gearet lidt over 19 gange, hvil-
ket vil sige, at han på sin konto på basis at indeståendet på omkring 26.000 usd på det tids-
punkt havde taget positioner i valutaprodukter, som udsatte ham for tabsrisiko på omkring
518.000 usd. i løbet af de ca. 3,5 år, han havde kontoen, havde han gennemført handler 1.766
gange og herunder handlet valutapositioner (gearet handel) 1.338 gange. det må lægges til
grund, at der er tale om komplekse finansielle produkter forbundet med høj risiko, hvilket
også fremgår af aftalegrundlaget. holba etablerede således ved aftaleindgåelsen med saxo
bank mulighed for løbende at købe og sælge komplekse finansielle produkter for beløb
mange gange større end sit indskud.
retten finder under disse omstændigheder, at holba ikke kan anses for at have indgået kon-
trakten med saxo bank uden for rammerne og uafhængigt af enhver fremtidig erhvervs-
mæssig virksomhed eller hensigt. der er herefter ikke grundlag for at tilsidesætte den værne-
tingsaftale, som han har indgået med saxo bank.
sagens resultat bliver herefter, at sagen som påstået af saxo bank skal fremmes i realiteten.
                                        thi bestemmes:
sagen fremmes i realiteten.
mette skov larsen                  mads bundgaard larsen             claus forum petersen
                - 16 -
              (sign.)
           ___ ___ ___
  udskriftens rigtighed bekræftes
sø- og handelsretten, den 06-03-2017
    marianne alenkær-jørgensen
         kontorfuldmægtig
